EVROPSKA KOMISIJA Bruselj, 13.12.2021 COM(2021) 783 final 2021/0412(NLE) Predlog SKLEP SVETA o stališču, ki se v imenu Evropske unije zastopa v Skupnem odboru, ustanovljenem z Začasnim evro-mediteranskim pridružitvenim sporazumom o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani, v zvezi s podaljšanjem akcijskega načrta EU-Palestinska uprava



OBRAZLOŽITVENI MEMORANDUM 1.Predmet urejanja predloga Ta predlog se nanaša na sklep o stališču, ki naj se v imenu Unije zastopa v Skupnem odboru, ustanovljenem z Začasnim evro-mediteranskim pridružitvenim sporazumom o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: Začasni pridružitveni sporazum), v zvezi s predvidenim sprejetjem priporočila o podaljšanju akcijskega načrta EU-Palestinska uprava. 2.Ozadje predloga 2.1.Začasni pridružitveni sporazum Začasni pridružitveni sporazum o trgovini in sodelovanju med EU in Palestinsko osvobodilno organizacijo (PLO) v imenu Palestinske uprave (v nadaljnjem besedilu: Sporazum) iz leta 1997 je pravna podlaga za dvostranske odnose med Evropsko unijo in Palestinsko upravo. Sporazum omogoča brezcarinski dostop do trgov EU za industrijsko blago iz Palestine ter postopno opustitev tarif na izvoz EU v Palestino v obdobju petih let. V skladu s členom 1 so cilji Sporazuma: –zagotoviti primeren okvir za celovit dialog, ki omogoča razvoj tesnih odnosov med pogodbenicama, –vzpostaviti razmere za postopno liberalizacijo trgovine, –z medsebojnim dialogom in sodelovanjem krepiti razvoj uravnoteženih gospodarskih in družbenih odnosov med pogodbenicama, –prispevati k socialnemu in gospodarskemu razvoju Zahodnega brega in Gaze, –spodbujati regionalno sodelovanje z namenom utrditve mirnega sožitja ter gospodarske in socialne stabilnosti, –spodbujati sodelovanje na drugih področjih, ki so v medsebojnem interesu. Sporazum je začel veljati 1. julija 1997. 2.2.Skupni odbor Skupni odbor je ustanovljen s členom 63 Začasnega pridružitvenega sporazuma. Pooblaščen je za sprejemanje sklepov v primerih, predvidenih v Sporazumu, kot tudi v drugih primerih, ko je to potrebno za doseganje ciljev Sporazuma. Sprejeti sklepi so za pogodbenici zavezujoči. V skladu s pogoji, določenimi v poslovniku, Skupnemu odboru izmenično predsedujeta EU in Palestinska uprava, sestaja pa se vsaj enkrat letno in kadar to zahtevajo okoliščine na pobudo njegovega predsednika. 2.3.Predvideni akt Skupnega odbora Skupni odbor bo sprejel priporočilo glede podaljšanja akcijskega načrta EU-Palestinska uprava (v nadaljnjem besedilu: predvideni akt). V skladu s členom 10 poslovnika Skupnega odbora bo priporočilo sprejeto s pisnim postopkom. Namen predvidenega akta je podaljšati veljavnost akcijskega načrta EU-Palestinska uprava za tri leta, da se zagotovi nadaljevanje sodelovanja med pogodbenicama. Predvideni akt bo postal zavezujoč za pogodbenici v skladu s členom 63 Začasnega pridružitvenega sporazuma, ki določa, da lahko Skupni odbor sprejema sklepe in daje ustrezna priporočila. 3.Stališče, ki se zastopa v imenu Unije

Stališče, ki naj ga Evropska unija zastopa v Skupnem odboru, ustanovljenem z Začasnim pridružitvenim sporazumom, o sprejetju priporočila o triletnem podaljšanju akcijskega načrta EU-Palestinska uprava, temelji na besedilu priporočila, priloženega temu sklepu. Pogodbenici sta večkrat potrdili bogastvo in dinamičnost odnosov med Evropsko unijo in Palestinsko upravo ter odločno zavezanost nadaljnjemu razvoju teh odnosov na vseh področjih skupnega interesa. Podaljšanje akcijskega načrta je zato v interesu pogodbenic. 4.Pravna podlaga 4.1.Postopkovna pravna podlaga 4.1.1.Načela Člen 218(9) Pogodbe o delovanju Evropske unije (PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“. Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno vpliva[jo] na vsebino ureditve, ki jo [sprejme] zakonodajalec Unije“. 4.1.2.Uporaba v obravnavanem primeru Skupni odbor je organ, ustanovljen s sporazumom, in sicer z Začasnim pridružitvenim sporazumom. Akt, ki naj bi ga sprejel Skupni odbor, je akt s pravnim učinkom. Predvideni akt ima pravne učinke, saj bo za tri leta podaljšal veljavnost sedanjega akcijskega načrta EU-Palestinska uprava. Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU. 4.2.Materialna pravna podlaga 4.2.1.Načela Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element. 4.2.2.Uporaba v obravnavanem primeru Glavni cilj in vsebina predvidenega akta se nanašata na sodelovanje s tretjo državo v okviru začasnega pridružitvenega sporazuma, sprejetega na podlagi sedanjih členov 207 in 209 PDEU, ter evropske sosedske politike. Materialna pravna podlaga za predlagani sklep sta torej člena 207 in 209 PDEU.

4.3.Zaključek Pravna podlaga predlaganega sklepa bi morala biti člena 207 in 209 v povezavi s členom 218(9) PDEU. 5.Objava predvidenega akta Ker bo akt Skupnega odbora spremenil trajanje akcijskega načrta EU-Palestinska uprava, je primerno, da se po sprejetju objavi v Uradnem listu Evropske unije v skladu s poslovnikom Skupnega odbora EU-Palestinska uprava. 2021/0412 (NLE) Predlog SKLEP SVETA o stališču, ki se v imenu Evropske unije zastopa v Skupnem odboru, ustanovljenem z Začasnim evro-mediteranskim pridružitvenim sporazumom o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani, v zvezi s podaljšanjem akcijskega načrta EU-Palestinska uprava SVET EVROPSKE UNIJE JE – ob upoštevanju Pogodbe o delovanju Evropske unije ter zlasti členov 207 in 209 v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1)Začasni evro-mediteranski pridružitveni sporazum o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze na drugi strani (v nadaljnjem besedilu: Sporazum) je Unija sklenila s Sklepom Sveta 24. februarja 1997, veljati pa je začel 1. julija 1997. (2)Pogodbenici se strinjata, da sedanji akcijski načrt še naprej odraža privilegirano partnerstvo med EU in Palestinsko upravo ter podpira izvajanje Začasnega evro-mediteranskega pridružitvenega sporazuma. (3)V skladu s členom 63 Sporazuma lahko Skupni odbor sprejema sklepe in daje ustrezna priporočila. (4)Skupni odbor sprejme priporočilo o podaljšanju akcijskega načrta EU in Palestinske oblasti za tri leta s pisnim postopkom. (5)Primerno je določiti stališče, ki naj se v imenu Unije zastopa v Skupnem odboru, saj bo imelo priporočilo pravne učinke. (6)Podaljšanje akcijskega načrta za tri leta bo pogodbenicama omogočilo, da v prihodnjih letih nadaljujeta sodelovanje, vključno z možnim pogajanjem glede prednostnih nalog partnerstva – SPREJEL NASLEDNJI SKLEP: Člen 1